               12.2.2016

               BG

               Официален вестник на Европейския съюз

               C 55/79

         P7_TA(2013)0216
   Неповдигане на възражения срещу мярка по изпълнение: транзитно преминаване на определени странични животински продукти от Босна и Херцеговина
   Решение на Европейския парламент за неповдигане на възражения срещу проекта за регламент на Комисията за изменение на Регламент (ЕС) № 142/2011 по отношение на транзитното преминаване на определени странични животински продукти от Босна и Херцеговина (D025828/03 — 2013/2598(RPS))
   (2016/C 055/10)

      Европейският парламент,

               —

               като взе предвид проекта за регламент на Комисията (D025828/03),

               —

               като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека (1), и по-специално член 41, параграф 3 и член 42, параграф 2 от него.

               —

               като взе предвид становището, предоставено на 5 март 2013 г. от комитета, посочен в член 52 от Регламент (ЕО) № 1069/2009,

               —

               като взе предвид писмото на Комисията от 16 май 2013 г., с което тя призовава Парламента да заяви, че няма да повдига възражения срещу проекта за регламент,

               —

               като взе предвид писмото от 21 май 2013 г. от комисията по околна среда, обществено здраве и безопасност на храните до председателя на Съвета на председателите на комисии,

               —

               като взе предвид член 5а от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (2),

               —

               като взе предвид член 88, параграф 4, буква г) и член 87а, параграф 6 от своя правилник,

               —

               като взе предвид обстоятелството, че не е представено никакво възражение в срока, предвиден в член 87а, параграф 6, трето и четвърто тире от своя правилник, който изтече на 22 май 2013 г.

               1.

               Заявява, че не възразява срещу проекта за регламент на Комисията;

               2.

               Възлага на своя председател да предаде настоящото решение на Комисията и за сведение — на Съвета.

      (1)  ОВ L 300, 14.11.2009 г., стр. 1.

      (2)  ОВ L 184, 17.7.1999 г., стр. 23.


title: Решение 2003/856/ОВППС на Съвета от 8 декември 2003 година за прилагане на Общо действие 2002/210/ОВППС относно Полицейската мисия на Европейския съюз

text:
Важна правна забележка

|

32003D0856

Официален вестник n° L 323 , 10/12/2003 стр. 0013 - 0013 специално чешко издание глава 18 том 02 стр. 225  - 225 специално испанско издание глава 18 том 02 стр. 225  - 225 специално унгарско издание глава 18 том 02 стр. 225  - 225 специално литвийско издание глава 18 том 02 стр. 225  - 225 LV.ES глава 18 том 02 стр. 225  - 225 MT.ES глава 18 том 02 стр. 225  - 225 PL.ES глава 18 том 02 стр. 225  - 225 SK.ES глава 18 том 02 стр. 225  - 225 специално словенско издание глава 18 том 02 стр. 225  - 225

		20031208Решение 2003/856/ОВППС на Съветаот 8 декември 2003 годиназа прилагане на Общо действие 2002/210/ОВППС относно Полицейската мисия на Европейския съюзСЪВЕТЪТ НА ЕВРОПЕЙСКИЯ СЪЮЗ,като взе предвид Общо действие 2002/210/ОВППС от 11 март 2002 г. относно Полицейската мисия на Европейския съюз (EUPM) [1], и по-специално член 9, параграф 1, буква б), последна алинея от него, във връзка с член 23, параграф 2, второ тире от Договора за Европейския съюз,като има предвид, че:Съветът трябва да се произнесе по окончателния бюджет за 2004 г.,РЕШИ:Член 11. Сумата от 17,5 милиона EUR, покриваща текущите оперативни разходи на EUPM за 2004 г., се финансира по право от общия бюджет на Европейския съюз.2. Управлението на разходите, финансирани от общия бюджет на Европейския съюз, определени в параграф 1, се подчинява на процедурите и правилата на Общността, приложими към бюджетните въпроси, с изключение на това, че всяко предварително финансиране няма да остава собственост на Общността.Член 2Настоящото решение влиза в сила от датата на приемането му.Член 3Настоящото решение се публикува в Официален вестник на Европейския съюз.Съставено в Брюксел на 8 декември 2003 година.За СъветаПредседателF. Frattini[1] ОВ L 70, 13.3.2002 г., стр. 1.--------------------------------------------------


title: 2014/569/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2012 година

text:
               5.9.2014

               BG

               Официален вестник на Европейския съюз

               L 266/182

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейската агенция за авиационна безопасност за финансовата 2012 година
   (2014/569/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за авиационна безопасност за финансовата 2012 година,

               —

               като взе предвид доклада на Сметната палата относно годишните отчети на Европейската агенция за авиационна безопасност за финансовата 2012 година, придружен от отговорите на Агенцията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 216/2008 на Европейския парламент и на Съвета (4) за създаване на Европейска агенция за авиационна безопасност, и по-специално член 60 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A7-0221/2014),

               1.

               Освобождава от отговорност изпълнителния директор на Европейската агенция за авиационна безопасност във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за авиационна безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 66.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 79, 19.3.2008 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2012/501/ЕС: Решение на Комисията от 7 септември 2012 година за изменение на Решение 2008/899/ЕО за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република

text:
               8.9.2012

               BG

               Официален вестник на Европейския съюз

               L 244/27

         РЕШЕНИЕ НА КОМИСИЯТА
   от 7 септември 2012 година
   за изменение на Решение 2008/899/ЕО за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република
   (2012/501/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално членове 8 и 9 от него,
   след консултации с консултативния комитет,
   като има предвид, че:
   A.   СЪЩЕСТВУВАЩИ МЕРКИ

               (1)

               С Регламент (ЕО) № 1193/2008 (2) Съветът наложи окончателно антидъмпингово мито върху вноса в Съюза на лимонена киселина с произход от Китайската народна република (наричана по-нататък „разглежданият продукт“).

               (2)

               С Решение 2008/899/ЕО (3) („решението“) Комисията прие ценова гаранция (по-нататък наричана „гаранцията“), inter alia, от Laiwu Taihe Biochemistry Co. Ltd. („Laiwu Taihe“) съвместно с Китайската търговска камара за внос и износ на метали, минерали и химикали (CCCMC).

               (3)

               С гаранцията, приета от Laiwu Taihe, единственото дружество, на което е предоставено третиране като дружество, работещо в условията на пазарна икономика (ТДПИ), беше определена минималната вносна цена (МВЦ) за разглеждания продукт въз основа на нормалната стойност, установена по време на разследването. Освен това с гаранцията беше осигурено индексирането на МВЦ в съответствие с публичните международни котировки за царевица — основната суровина, използвана от производителя износител.

               (4)

               Дружеството също така пое ангажимент да докладва и да съблюдава определен ценови режим за всички продажби извън Съюза на клиенти, чиято организация или структура се простира извън Съюза, ако Laiwu Taihe продава на тези клиенти в рамките на Съюза.

               (5)

               В допълнение Laiwu Taihe се съгласи да предоставя на Комисията редовна и подробна информация относно износа си за Съюза, което представлява едно от средствата за ефективно наблюдение на гаранцията от Комисията.

               (6)

               При приемане на гаранцията Комисията прецени като ограничен риска от кръстосано компенсиране.

         Б.   ПРОМЯНА В ОБСТОЯТЕЛСТВАТА

               (7)

               През есента на 2011 г. Laiwu Taihe уведоми Комисията за своето намерение да започне производство на допълнителни видове от разглеждания продукт, които не са обхванати от гаранцията, и да ги продава на пазара на Съюза след облагане с антидъмпингови мита.

               (8)

               Комисията анализира възможните последствия от този нов модел на търговия и счете, че е налице висок риск от кръстосано компенсиране, ако на едни и същи клиенти се продават обхванатият продукт и допълнителните видове от разглеждания продукт, които не са обхванати от гаранцията.

               (9)

               В допълнение Комисията научи за потенциално търговско дружество, което се помещава на същия адрес като Laiwu Taihe, но не подлежи на задължения за докладване, и го сметна за допълнително затруднение за ефективното наблюдение на гаранцията. Комисията съответно уведоми Laiwu Taihe и съобщи, че е склонна да обмисли оттеглянето на гаранцията.

               (10)

               Впоследствие Laiwu Taihe предложи да продава тези допълнителни видове от разглеждания продукт, като съблюдава МВЦ на вида продукт, обхванат от гаранцията. Дружеството предложи също така да продава тези видове продукти директно на Съюза, като задълженията за докладване бъдат разширени, за да обхванат и тези продажби.

               (11)

               Комисията счита, че тези ангажименти не могат да променят първоначалната ѝ оценка поради следните причини. Първо, определянето на ценова дисциплина за видовете от разглеждания продукт, които дружеството не е произвело по време на първоначалния период на разследването, означава преразглеждане на обхвата на продукта, обхванат от гаранцията, който следва да бъде обект на междинно преразглеждане с цел промяна на МВЦ. В противен случай ще продължи да е налице висок риск от кръстосано компенсиране по отношение на вида продукт, обхванат от гаранцията, както и по отношение на другите видове от разглеждания продукт, при продажбата им на същите клиенти. Второ, продажбите на други търговци и увеличеното количество информация, която ще се получава при разширените задължения за докладване, произтичащи от продажбите на допълнителни видове от разглеждания продукт, ще затруднят значително наблюдението на гаранцията.

               (12)

               Въз основа на горните съображения Комисията заключи, че след промяната в разнообразието на продуктите приетата гаранция от Laiwu Taihe става неприложима, поради което същата следва да бъде оттеглена.

               (13)

               Дружеството Laiwu Taihe беше уведомено за заключенията на Комисията и му беше дадена възможност да изрази становището си.

               (14)

               На дружеството Laiwu Taihe беше предоставена възможност за изслушване, като бяха получени и писмени изложения, в които Laiwu Taihe отново потвърди ангажиментите си, по-точно да съблюдава МВЦ, определена за вида продукт, обхванат от гаранцията, при всички продажби на допълнителни видове продукти, да продава директно на клиенти в ЕС без посреднически дружества на вътрешния пазар на Китайската народна република и да представи всички документи за експортните продажби на двата допълнителни вида продукт. В допълнение дружеството твърди, че ангажиментът за продажба на новите видове продукт на МВЦ на продукта, обхванат от гаранцията, или над тази цена, не води до преразглеждане на обхвата на продукта, обхванат от гаранцията, което може да се осъществи единствено чрез междинно преразглеждане. Освен това дружеството Laiwu Taihe предложи на службите на Комисията да проведат посещение за проверка в помещенията на дружеството, inter alia, за да сверят данните за производствените разходи на Laiwu Taihe.

               (15)

               Комисията счита, че тези изложения не привнасят нови елементи към нейната оценка. По-специално се преценява, че определянето на цена за видове продукти, които не са били обект на първоначалното разследване поради това, че не са били произвеждани, не премахва риска от кръстосана компенсация, тъй като тази цена не е установена или дори потвърдена. Що се отнася до предложената проверка, inter alia, на структурата на производствените разходи на Laiwu Taihe, тя ще бъде проведена в рамките на евентуално междинно преразглеждане, ако такова бъде поискано.

         В.   ИЗМЕНЕНИЕ НА РЕШЕНИЕ 2008/899/ЕО

               (16)

               Поради това в съответствие с член 8, параграф 9 от основния регламент, както и със съответните условия на гаранцията, според които Комисията има право да я оттегли едностранно, Комисията заключи, че приемането на гаранцията, предложена от Laiwu Taihe съвместно със CCCMC, следва да бъде оттеглено, а Решение 2008/899/ЕО следва да бъде изменено. Следователно следва да бъде прилагано окончателното антидъмпингово мито, наложено с член 1 от Регламент (ЕО) № 1193/2008 по отношение на вноса на разглеждания продукт, произвеждан от Laiwu Taihe (допълнителен код по ТАРИК A880),

         ПРИЕ НАСТОЯЩОТО РЕШЕНИЕ:
   Член 1
   Оттегля се приемането на гаранцията по отношение на Laiwu Taihe Biochemistry Co. Ltd. (Laiwu Taihe) съвместно с Китайската търговска камара за внос и износ на метали, минерали и химикали (допълнителен код по ТАРИК А880).
   Член 2
   Таблицата в член 1 от Решение 2008/899/ЕО се заменя със следната таблица:

                  „Държава

                  Дружества

                  Допълнителен код по ТАРИК

                  Китайска народна република

                  COFCO Biochemical (Anhui) Co., Ltd – № 73 Daquing Road, Bengbu City 233010, Anhui Province

                  A874

                  Произведено от дружеството RZBC Co., Ltd – № 9 Xinghai West Road, Rizhao, Shandong Province и продавано от свързаното с него дружество за продажби RZBC Imp. & Exp. Co., Ltd – № 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Province

                  A926

                  Произведено от дружеството RZBC (Juxian) Co., Ltd – West Wing, Chengyang North Road, Ju County, Rizhao, Shandong Province и продавано от свързаното с него дружество за продажби RZBC Imp. & Exp. Co., Ltd – № 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Province

                  A927

                  TTCA Co., Ltd. – West, Wenhe Bridge North, Anqui City, Shandong Province

                  A878

                  Yixing Union Biochemincal Co., Ltd. – Economic Development Zone Yixing City 214203, Jiangsu Province

                  A879

                  Weifang Ensign Industry Co. Ltd., Changsheng Street № 1567, Changle, Weifang, Shandong Province

                  A882“

   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 7 септември 2012 година.

            За Комисията

            Председател

         José Manuel BARROSO

      (1)  ОВ L 343, 22.12.2009 г., стр. 51.

      (2)  ОВ L 323, 3.12.2008 г., стр. 1.

      (3)  ОВ L 323, 3.12.2008 г., стр. 62.


title: 2011/788/ЕС: Решение на Европейската централна банка от 3 ноември 2011 година за изменение на Решение ЕЦБ/2010/23 относно разпределянето на паричния доход на националните централни банки на държавите-членки, чиято парична единица е еврото (ЕЦБ/2011/18)

text:
               2.12.2011

               BG

               Официален вестник на Европейския съюз

               L 319/116

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 3 ноември 2011 година
   за изменение на Решение ЕЦБ/2010/23 относно разпределянето на паричния доход на националните централни банки на държавите-членки, чиято парична единица е еврото
   (ЕЦБ/2011/18)
   (2011/788/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 32 от него,
   като има предвид, че:

               (1)

               Решение ЕЦБ/2010/23 от 25 ноември 2010 г. относно разпределянето на паричния доход на националните централни банки на държавите-членки, чиято парична единица е еврото (1) установява механизъм за обединяване и разпределяне на паричния доход от операции на паричната политика.

               (2)

               Решение ЕЦБ/2011/17 от 3 ноември 2011 г. относно изпълнението на втората програма за закупуване на обезпечени облигации (2) предвижда създаване на втора програма за закупуване на обезпечени облигации за целите на паричната политика.

               (3)

               Управителният съвет отчита, че както при покупките съгласно Решение ЕЦБ/2009/16 от 2 юли 2009 г. относно изпълнението на програмата за закупуване на обезпечени облигации (3), за обезпечените облигации, закупени съгласно Решение ЕЦБ/2011/17, следва да се счита, че носят доход с референтната лихва, определена в Решение ЕЦБ/2010/23.

               (4)

               Решение ЕЦБ/2010/23 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменение
   Член 3, параграф 1 от Решение ЕЦБ/2010/23 се заменя със следното:

      „1.   Сумата на паричния доход на всяка НЦБ се определя чрез измерване на действителния доход, който е получен от специално предназначени активи, записани в нейните счетоводни книги. Като изключение от това се счита, че златото не носи доход и че ценните книжа, държани за целите на паричната политика съгласно Решение ЕЦБ/2009/16 от 2 юли 2009 г. относно изпълнението на програмата за закупуване на обезпечени облигации (4) и съгласно Решение ЕЦБ/2011/17 от 3 ноември 2011 г. относно изпълнението на втората програма за закупуване на обезпечени облигации (5), носят доход с референтната лихва.

   Член 2
   Заключителна разпоредба
   Настоящото решение влиза в сила на 31 декември 2011 г.

      Съставено във Франкфурт на Майн на 3 ноември 2011 година.

            Председател на ЕЦБ

         Mario DRAGHI

      (1)  ОВ L 35, 9.2.2011 г., стр. 17.

      (2)  ОВ L 297, 16.11.2011 г., стр. 70.

      (3)  ОВ L 175, 4.7.2009 г., стр. 18.

      (4)  ОВ L 175, 4.7.2009 г., стр. 18.

      (5)  ОВ L 297, 16.11.2011 г., стр. 70.“


title: 2010/391/ЕС: Решение на Комисията от 8 юли 2010 година за изменение на приложенията към Решение 93/52/ЕИО по отношение на признаването на Литва и регион Molise в Италия като официално свободни от бруцелоза ( B. melitensis ) и за изменение на приложенията към Решение 2003/467/ЕО по отношение на обявяването на някои административни региони в Италия за официално свободни от туберкулоза по говедата, бруцелоза по говедата и ензоотична левкоза по говедата (нотифицирано под номер C(2010) 4592)  Текст от значение за ЕИП

text:
               15.7.2010

               BG

               Официален вестник на Европейския съюз

               L 180/21

         РЕШЕНИЕ НА КОМИСИЯТА
   от 8 юли 2010 година
   за изменение на приложенията към Решение 93/52/ЕИО по отношение на признаването на Литва и регион Molise в Италия като официално свободни от бруцелоза (B. melitensis) и за изменение на приложенията към Решение 2003/467/ЕО по отношение на обявяването на някои административни региони в Италия за официално свободни от туберкулоза по говедата, бруцелоза по говедата и ензоотична левкоза по говедата
   (нотифицирано под номер C(2010) 4592)
   (текст от значение за ЕИП)
   (2010/391/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение А, глава I, точка 4 и глава II, точка 7 и приложение Г, глава I, буква Д от нея,
   като взе предвид Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (2), и по-специално приложение А, глава I, раздел II от нея,
   като има предвид, че:

               (1)

               С Директива 91/68/ЕИО се определят ветеринарно-санитарните изисквания относно търговията с овце и кози в рамките на Общността. С нея се установяват изискванията, на които трябва да отговарят държавите-членки и регионите, за да бъдат признати за официално свободни от бруцелоза.

               (2)

               В Решение 93/52/ЕИО на Комисията от 21 декември 1992 г. за установяване на спазването от някои държави-членки или региони на изискванията относно бруцелозата (B. melitensis) и признаването им на статут на държава-членка или на регион, официално свободни от тази болест (3), се изброяват държавите-членки и техните региони, които са признати за официално свободни от бруцелоза (B. melitensis) в съответствие с Директива 91/68/ЕИО.

               (3)

               Литва предостави на Комисията документация, доказваща, че са спазени съответните изисквания, установени в Директива 91/68/ЕИО, за да бъде призната за официално свободна от бруцелоза (B. melitensis) по отношение на цялата ѝ територия. Поради това посочената държава-членка следва да бъде призната за официално свободна от тази болест. Затова приложение I към Решение 93/52/ЕИО следва да бъде съответно изменено.

               (4)

               Италия представи на Комисията документация, доказваща, че са спазени съответните изисквания, установени в Директива 91/68/ЕИО, по отношение на всички провинции на регион Molise, за да може посоченият регион да бъде признат за официално свободен от бруцелоза (B. melitensis). Поради това посоченият регион следва да бъде признат за официално свободен от тази болест.

               (5)

               Италия също поиска да бъдат направени изменения във вписването за същата държава-членка в списъка на признатите за официално свободни от бруцелоза (B. melitensi) региони на държавите-членки в приложение II към Решение 93/52/ЕИО. Съществуващото в момента административно деление на Италия разделя регион Trentino-Alto Adige на два отделни региона: а именно, провинция Bolzano и провинция Trento. Регион Sardegna беше разделен на осем провинции. Освен това, тъй като всички провинции в регионите Lombardia, Piemonte, Toscana, Sardegna и Umbria вече са признати за официално свободни от бруцелоза (B. melitensis), посочените цели региони следва да бъдат признати за официално свободни от тази болест.

               (6)

               Затова вписването за Италия в приложение II към Решение 93/52/ЕИО следва да бъде съответно изменено.

               (7)

               Директива 64/432/ЕИО се прилага по отношение на търговията в Съюза с говеда и свине. С нея се установяват изискванията, на които трябва да отговарят държавите-членки, техни части или региони, за да бъдат обявени за официално свободни от туберкулоза, бруцелоза и ензоотична левкоза по говедата по отношение на стадата говеда.

               (8)

               В Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (4) са изброени тези държави-членки и региони съответно в приложения I, II и III към посоченото решение.

               (9)

               Италия предостави на Комисията документация, доказваща, че са спазени съответните условия, предвидени в Директива 64/432/ЕИО, по отношение на всички провинции в регионите Lombardia и Toscana и провинциите Cagliari, Medio-Campidano, Ogliastra и Olbia-Tempio в регион Sardegna, за да може посочените региони и провинции да бъдат обявени официално за свободни от туберкулоза региони в Италия.

               (10)

               Италия представи на Комисията документация, доказваща, че са спазени съответните условия, предвидени в Директива 64/432/ЕИО, по отношение на провинция Campobasso в регион Molise, за да може посочената провинция да бъде обявена за официално свободен от бруцелоза регион в Италия.

               (11)

               Италия също представи на Комисията документация, доказваща, че са спазени съответните условия, предвидени в Директива 64/432/ЕИО, по отношение на провинция Napoli в регион Campania, провинция Brindisi в региона Puglia и провинции Agrigento, Caltanissetta, Siracusa и Trapani в регион Sicily, за да може те да бъдат обявени за официално свободни от ензоотична левкоза по говедата региони в Италия.

               (12)

               След оценка на представената от Италия документация съответните провинции и региони следва да бъдат обявени за региони в Италия, съответно официално свободни от туберкулоза, официално свободни от бруцелоза и официално свободни от ензоотична левкоза по говедата.

               (13)

               Италия също поиска да бъдат направени изменения във вписването за същата държава-членка в списъците на признатите за официално свободни от туберкулоза, бруцелоза и ензоотична левкоза по говедата региони в приложенията към Решение 2003/467/ЕО. Съществуващото в момента административно деление на Италия разделя регион Trentino-Alto Adige на два отделни региона: а именно, провинция Bolzano и провинция Trento.

               (14)

               Освен това, тъй като всички провинции в регионите Emilia-Romagna, Lombardia, Sardegna и Umbria, изброени в глава 2 от приложение II към Решение 2003/467/ЕО, вече бяха обявени за официално свободни от бруцелоза, а всички провинции в регионите Emilia-Romagna, Lombardia, Marche, Piemonte, Toscana, Umbria и Val d’Aosta, изброени в глава 2 от приложение II към Решение 2003/467/ЕО, вече бяха обявени за официално свободни от ензоотична левкоза по говедата, посочените цели региони следва да бъдат считани за официално свободни от съответните посочени болести.

               (15)

               Поради това приложенията към Решение 2003/467/ЕО следва да бъдат съответно изменени.

               (16)

               Решения 93/52/ЕИО и 2003/467/ЕО следва да бъдат съответно изменени.

               (17)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Приложенията към Решение 93/52/ЕИО се изменят в съответствие с приложение I към настоящото решение.
   Член 2
   Приложенията към Решение 2003/467/ЕО се изменят в съответствие с приложение II към настоящото решение.
   Член 3
   Адресати на настоящото решение са държавите-членки.

      Съставено в Брюксел на 8 юли 2010 година.

            За Комисията

         John DALLI

            Член на Комисията

      (1)  ОВ 121, 29.7.1964 г., стр. 1977/64.

      (2)  ОВ L 46, 19.2.1991 г., стр. 19.

      (3)  ОВ L 13, 21.1.1993 г., стр. 14.

      (4)  ОВ L 156, 25.6.2003 г., стр. 74.

      ПРИЛОЖЕНИЕ I
      Приложенията към Решение 93/52/ЕИО се изменят, както следва:

                  1.

                  Приложение I се заменя със следното:

                     „ПРИЛОЖЕНИЕ I

                        ДЪРЖАВИ-ЧЛЕНКИ

                                 Код по ISO

                                 Държава-членка

                                 BE

                                 Белгия

                                 CZ

                                 Чешка република

                                 DK

                                 Дания

                                 DE

                                 Германия

                                 IE

                                 Ирландия

                                 LT

                                 Литва

                                 LU

                                 Люксембург

                                 HU

                                 Унгария

                                 NL

                                 Нидерландия

                                 AT

                                 Австрия

                                 PL

                                 Полша

                                 RO

                                 Румъния

                                 SI

                                 Словения

                                 SK

                                 Словакия

                                 FI

                                 Финландия

                                 SE

                                 Швеция

                                 UK

                                 Обединеното кралство“

                  2.

                  В приложение II вписването за Италия се заменя със следното:
                  „В Италия:

                              —

                              регион Abruzzo: провинция Pescara;

                              —

                              провинция Bolzano;

                              —

                              регион Friuli Venezia Giulia;

                              —

                              регион Lazio: провинции Latina, Rieti, Roma, Viterbo;

                              —

                              регион Liguria: провинция Savona;

                              —

                              регион Lombardia;

                              —

                              регион Marche;

                              —

                              регион Molise;

                              —

                              регион Piemonte;

                              —

                              регион Sardegna;

                              —

                              регион Toscana;

                              —

                              провинция Trento;

                              —

                              регион Umbria;

                              —

                              регион Veneto.“

      ПРИЛОЖЕНИЕ II
      Приложенията към Решение 2003/467/ЕО се изменят, както следва:

                  1.

                  В приложение I, глава 2 вписването за Италия се заменя със следното:
                  „В Италия:

                              —

                              регион Abruzzo: провинция Pescara;

                              —

                              провинция Bolzano;

                              —

                              регион Emilia-Romagna;

                              —

                              регион Friuli-Venezia Giulia;

                              —

                              регион Lombardia;

                              —

                              регион Marche: провинция Ascoli Piceno;

                              —

                              регион Piemonte: провинции Novara, Verbania, Vercelli;

                              —

                              регион Sardegna: провинции Cagliari, Medio-Campidano, Ogliastra, Olbia-Tempio, Oristano;

                              —

                              регион Toscana;

                              —

                              провинция Trento;

                              —

                              регион Veneto.“

                  2.

                  В приложение II, глава 2 вписването за Италия се заменя със следното:
                  „В Италия:

                              —

                              регион Abruzzo: провинция Pescara;

                              —

                              провинция Bolzano;

                              —

                              регион Emilia-Romagna;

                              —

                              регион Friuli-Venezia Giulia;

                              —

                              регион Lazio: провинция Rieti;

                              —

                              регион Liguria; провинции Imperia и Savona;

                              —

                              регион Lombardia;

                              —

                              регион Marche;

                              —

                              регион Molise: провинция Campobasso;

                              —

                              регион Piemonte;

                              —

                              регион Puglia: провинция Brindisi;

                              —

                              регион Sardegna;

                              —

                              регион Toscana;

                              —

                              провинция Trento;

                              —

                              регион Umbria;

                              —

                              регион Veneto.“

                  3.

                  В приложение III, глава 2 вписването за Италия се заменя със следното:
                  „В Италия:

                              —

                              регион Abruzzo: провинция Pescara;

                              —

                              провинция Bolzano;

                              —

                              регион Campania: провинция Napoli;

                              —

                              регион Emilia-Romagna;

                              —

                              регион Friuli-Venezia Giulia;

                              —

                              регион Lazio: провинции Frosinone и Rieti;

                              —

                              регион Liguria: провинции Imperia и Savona;

                              —

                              регион Lombardia;

                              —

                              регион Marche;

                              —

                              регион Molise;

                              —

                              регион Piemonte;

                              —

                              регион Puglia: провинция Brindisi;

                              —

                              регион Sardegna;

                              —

                              регион Sicilia: провинции Agrigento, Caltanissetta, Siracusa, Trapani;

                              —

                              регион Toscana;

                              —

                              провинция Trento;

                              —

                              регион Umbria;

                              —

                              регион Val d’Aosta;

                              —

                              регион Veneto.“


title: 2011/755/ЕС: Решение на Европейския парламент от 25 октомври 2011 година относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел II — Съвет

text:
               26.11.2011

               BG

               Официален вестник на Европейския съюз

               L 313/11

         РЕШЕНИЕ НА ЕВРОПЕЙСКИЯ ПАРЛАМЕНТ
   от 25 октомври 2011 година
   относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел II — Съвет
   (2011/755/ЕС)
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2009 година (1),
   като взе предвид окончателните годишни отчети на Европейския съюз за финансовата 2009 година (SEC(2010) 963 — C7-0213/2010) (2),
   като взе предвид годишния доклад на Съвета пред органа по освобождаването от отговорност относно вътрешните одити, осъществени през 2009 г.,
   като взе предвид годишния доклад на Сметната палата за изпълнението на бюджета за финансовата 2009 година, придружен от отговорите на проверените институции (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (4),
   като взе предвид своето решение от 10 май 2011 г. (5) за отлагане на решението за освобождаване от отговорност за финансовата 2009 година, както и резолюцията, придружаваща това решение,
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6), и по-специално членове 50, 86, 145, 146 и 147 от него,
   като взе предвид Решение № 190/2003 на генералния секретар на Съвета/върховен представител за общата външна политика и политика на сигурност относно възстановяване на пътни разходи на упълномощени представители на членове на Съвета (7),
   като взе предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление (8),
   като взе предвид член 77 и приложение VI към своя правилник,
   като взе предвид втория доклад на комисията по бюджетен контрол (A7-0328/2011),

               1.

               Не освобождава от отговорност генералния секретар на Съвета във връзка с изпълнението на бюджета на Съвета за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 69, 13.3.2009 г.

      (2)  ОВ C 308, 12.11.2010 г., стр. 1.

      (3)  ОВ C 303, 9.11.2010 г., стр. 1.

      (4)  ОВ C 308, 12.11.2010 г., стр. 129.

      (5)  ОВ L 250, 27.9.2011 г., стр. 23.

      (6)  ОВ L 248, 16.9.2002 г., стр. 1.

      (7)  Решение, свързано с Процедурния правилник на Съвета от 22 юли 2002 г. (ОВ L 230, 28.8.2002 г., стр. 7).

      (8)  ОВ C 139, 14.6.2006 г., стр. 1.
    ---documentbreak---

               26.11.2011

               BG

               Официален вестник на Европейския съюз

               L 313/13

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 25 октомври 2011 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2009 година, раздел II — Съвет
   ЕВРОПЕЙСКИЯТ ПАРЛАМЕНТ,
   като взе предвид общия бюджет на Европейския съюз за финансовата 2009 година (1),
   като взе предвид окончателните годишни отчети на Европейския съюз за финансовата 2009 година (SEC(2010) 963 — C7-0213/2010) (2),
   като взе предвид годишния доклад на Съвета пред органа по освобождаването от отговорност относно вътрешните одити, осъществени през 2009 г.,
   като взе предвид годишния доклад на Сметната палата за изпълнението на бюджета за финансовата 2009 година, придружен от отговорите на проверените институции (3),
   като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (4),
   като взе предвид своето решение от 10 май 2011 г. (5) за отлагане на решението за освобождаване от отговорност за финансовата 2009 година, както и резолюцията, придружаваща това решение,
   като взе предвид член 272, параграф 10 и членове 274, 275 и 276 от Договора за ЕО, както и член 314, параграф 10 и членове 317, 318 и 319 от Договора за функционирането на Европейския съюз (ДФЕС),
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6) („Финансовия регламент“), и по-специално членове 50, 86, 145, 146 и 147 от него,
   като взе предвид Решение № 190/2003 на генералния секретар на Съвета/върховен представител за общата външна политика и политика на сигурност относно възстановяване на пътни разходи на упълномощени представители на членове на Съвета (7),
   като взе предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление (8),
   като взе предвид член 77 и приложение VI към своя правилник,
   като взе предвид втория доклад на комисията по бюджетен контрол (A7-0328/2011),

               А.

               като има предвид, че „гражданите имат правото да знаят по какъв начин се изразходват платените от тях данъци и как се прилага поверената на политическите органи власт“ (9),

               Б.

               като има предвид, че администрацията на Съвета следва да подлежи на демократична отчетност пред гражданите на Съюза по отношение на изразходването на средствата на Съюза,

               В.

               като има предвид, че също така е важно да се осигури по-голяма прозрачност при прилагането на законодателството на Съюза, а европейските граждани имат право да бъдат по-добре информирани също в това отношение, Парламентът приветства споразумението, постигнато със Съвета по въпроса за таблиците на съответствието,

               Г.

               като има предвид, че Парламентът е единственият пряко избран орган сред институциите на Съюза и има задължение да освобождава от отговорност във връзка с изпълнението на общия бюджет на Европейския съюз,

      Нерешени въпроси

               1.

               Изразява съжаление относно срещнатите затруднения в процедурите по освобождаване от отговорност за периода 2007—2009 г., като в допълнение отново потвърждава позицията, изразена в неговите предишни резолюции относно освобождаването от отговорност във връзка с тези финансови години.

               2.

               Потвърждава получаването на 28 февруари 2011 г. на писмо от генералния секретар на Съвета, съдържащо редица документи относно процедурата по освобождаване от отговорност във връзка с изпълнението на бюджета на Съвета за финансовата 2009 година (окончателни финансови отчети за 2009 г., включително отчети, отчет за финансовата дейност и обобщение на вътрешните одити, извършени през 2009 г.) и приветства това като конструктивна стъпка към осигуряване на демократичната отчетност на административния бюджет на Съвета.

               3.

               Приветства факта, че Съветът представи горепосочените документи на Парламента и че председателството на Съвета участва в дебата в пленарна зала относно освобождаването от отговорност във връзка с изпълнението на бюджета за финансовата 2009 година; припомня обаче, че освобождаването от отговорност във връзка с изпълнението на бюджета беше отложено, тъй като Парламентът не беше получил отговор на редица нерешени въпроси, отнасящи се до освобождаването от отговорност във връзка с изпълнението на бюджета на Съвета за финансовата 2009 година, които бяха повдигнати на по-ранен етап, а именно:

                           а)

                           администрацията на Съвета не е приела нито една покана за среща с комисията на Парламента, която отговаря за процедурата по освобождаване от отговорност, с цел обсъждане на въпроси, свързани с изпълнението на бюджета на Съвета за 2009 г., поради което Парламентът все още се нуждае от потвърждение за желанието на генералния секретар на Съвета да присъства лично на заседание на комисията, която отговаря за процедурата по освобождаване от отговорност, и да отговори на въпроси на членовете на комисията;

                           б)

                           Парламентът не е получил от администрацията на Съвета информацията и документите, изискани в неговата резолюция от 10 май 2011 г.

      Правото на Парламента да освобождава от отговорност

               4.

               Отбелязва писмото от 2 юни 2011 г. на председателството на Съвета до председателя на Европейския парламент, в което Съветът изразява мнение, че „за всички отчети на Съюза за 2009 г., включително неговите собствени, е взето решение за освобождаване от отговорност в съответствие с правото на ЕС чрез гласуване в Парламента на 10 май 2011 г., в съответствие с член 319 от ДФЕС“.

               5.

               Подчертава правото на Парламента да освобождава от отговорност в съответствие с комбинирания прочит на членове 316, 317 и 319 от ДФЕС, които следва да се тълкуват с оглед на техния контекст и цел, която е да се подложи изпълнението на целия бюджет на Европейския съюз на парламентарен контрол и проверка, без изключения, и да се вземе решение за освобождаване от отговорност самостоятелно, не само по отношение на раздела за бюджета, изпълняван от Комисията, но и по отношение на разделите на бюджета, изпълнявани от другите институции, посочени в член 1 от Финансовия регламент.

               6.

               Изразява становище, че член 319 от ДФЕС и член 50 от Финансовия регламент изискват от останалите институции да съблюдават същите правила и условия като Комисията при изпълнението на бюджета си; счита, че вследствие на това отговорност за изпълнението на всеки бюджет носи всяка съответна институция, а не само Комисията.

               7.

               Подчертава, че без да се засягат различните възможни правни тълкувания на самостоятелното приключване на сметките, Парламентът счита, че за всички цели и намерения следва да бъде проведена политическа оценка на финансовото управление на институцията през въпросната година, като по този начин се запази сегашното равновесие между институциите, в съответствие с което Парламентът е отговорен за гарантирането на демократична отчетност спрямо гражданите на Съюза.

               8.

               Счита, че горепосочените правни основания, както и установената практика на приемане на отделни решения за освобождаване от отговорност на всяка отделна институция и орган на Съюза подкрепят това тълкуване, а освен това решенията за освобождаване от отговорност трябва да бъдат приемани отделно по оперативни причини, за да се избегне прекъсване и нарушаване на дейността на Съюза.

               9.

               Счита, че правилното тълкуване на член 147 от Финансовия регламент и на член 265 от ДФЕС е, че ако не бъдат предприети подходящи мерки по забележките, придружаващи решението на Парламента за освобождаване от отговорност във връзка с изпълнението на бюджета, Парламентът има право да предяви иск за установяване на неправомерно бездействие.

      Различни роли на Парламента и на Съвета в процедурата по освобождаване от отговорност

               10.

               Отбелязва, че съгласно декларацията на председателството на Съвета, направена на заседанието на комисията по бюджетен контрол на 21 юни 2011 г., „меморандумът за разбирателство“, приет от Корепер на 2 март 2011 г., има за цел да формира основата на отношенията между Парламента и Съвета относно освобождаването от отговорност във връзка с техните съответни бюджети; отбелязва освен това, че този меморандум изисква пълно взаимодействие между Парламента и Съвета по отношение на предоставянето на документи, отговори на въпроси и двустранна среща, която да бъде организирана ежегодно между представители на Съвета и на комисията на Парламента, отговаряща за процедурата по освобождаване от отговорност, както и генералните секретари на двете институции.

               11.

               Напълно зачита ролята на Съвета като орган, който отправя препоръки в рамките на годишната процедура по освобождаване от отговорност, както е предвидено в член 319 от ДФЕС; не би се съгласил със Съвета обаче, ако той счита, че неговата роля по отношение на вземането на решение за освобождаване от отговорност е аналогична на тази на Парламента.

               12.

               Отново заявява, че трябва да се прави разлика между ролите, които изпълняват Парламентът и Съветът в процедурата по освобождаване от отговорност, както и че администрацията на Съвета (неговият генерален секретариат), както и администрациите на другите институции на Съюза, включително администрацията на самия Парламент, следва да бъдат обект на контрол от страна на Сметната палата и следва да се отчитат напълно пред гражданите на Съюза за изпълнението на съответните бюджети посредством процедурата по освобождаване от отговорност, предвидена в ДФЕС.

               13.

               Отбелязва, че Сметната палата осъществява своя контрол върху тези институции отделно от контрола на Комисията, и подчертава, че крайният елемент на веригата на отчетност следва да бъде демократичният контрол посредством освобождаването от отговорност от страна на Парламента.

               14.

               Припомня на Сметната палата за предложението на Парламента да направи задълбочена оценка на системите за надзор и контрол на Съвета, подобна на оценките, които извърши за Съда, Европейския омбудсман и Европейския надзорен орган по защита на данните при изготвянето на годишния доклад на Сметната палата за финансовата 2010 година.

      Основни елементи на освобождаването от отговорност на Съвета

               15.

               Припомня, че разходите на Съвета трябва да бъдат проверявани по същия начин както разходите на другите институции и че основните елементи на подобна проверка следва да бъдат:

                           а)

                           да се проведе официална среща между представители на Съвета и на комисията на Парламента, която отговаря за процедурата по освобождаване от отговорност, по възможност „при закрити врата“, за да бъде отговорено на въпроси на членовете на комисията. На тази среща следва да присъстват генералният секретар на Съвета, бюрото на комисията, която отговаря за процедурата по освобождаване от отговорност, докладчикът и членовете на ЕП, представляващи политическите групи (координатори и/или докладчици в сянка);

                           б)

                           както е посочено в резолюцията на Парламента от 16 юни 2010 г. (10) относно процедурата по освобождаване от отговорност на Съвета за финансовата 2008 година, освобождаването от отговорност следва да се основава на следните писмени документи, представени от всички институции:

                                       —

                                       отчети за предходната финансова година, свързани с изпълнението на бюджета,

                                       —

                                       финансов отчет на активите и пасивите,

                                       —

                                       годишен отчет за дейността относно техния бюджет и финансово управление,

                                       —

                                       годишен доклад на вътрешния одитор.

      (1)  ОВ L 69, 13.3.2009 г.

      (2)  ОВ C 308, 12.11.2010 г., стр. 1.

      (3)  ОВ C 303, 9.11.2010 г., стр. 1.

      (4)  ОВ C 308, 12.11.2010 г., стр. 129.

      (5)  ОВ L 250, 27.9.2011 г., стр. 23.

      (6)  ОВ L 248, 16.9.2002 г., стр. 1.

      (7)  Решение, свързано с Процедурния правилник на Съвета от 22 юли 2002 г. (ОВ L 230, 28.8.2002 г., стр. 7).

      (8)  ОВ C 139, 14.06.06, стр. 1.

      (9)  Европейската инициатива за прозрачност.

      (10)  ОВ L 252, 25.9.2010 г., стр. 22.